CONSILIUL LOCAL AL ORAȘULUI JIBOU

PROCES VERBAL

Încheiat azi 09.06.2022 cu ocazia ședinței extraordinare a Consiliului Local Jibou

La lucrările ședintei extraordinara a Consiliului Local al orașului Jibou, din partea executivului Primăriei participă următorii: dl primar ing. Ghiurco Dan, d-na secretar general Opris Maria, dl viceprimar Pașcalău Vlad Andrei și funcționari din aparatul de specialitate.

Convocarea consilierilor la lucrările ședinței s-a asigurat prin comunicare telefonica și prin e-mail, cu precizarea ca sedinta se va desfasura on-line prin mijloace electronice .

Precizez ca au fost convocati toti consilierii.

Președintele de ședință constată că din cei 17 consilieri in functie sunt prezenti 17 și declară deschise lucrările ședinței.

**Dl primar** – în conformitate cu prevederile art. 133, alin.2 lit. (a), art. 134. alin 1, lit. (a) alin.3 lit.(b) din OUG nr.57/2019 Codul administrativ, a fost convocata sedinta extraordinară a Consiliului Local cu ordinea de zi de care ati luat act .

**Dl primar**– supune la vot ordinea de zi

Cine este pentru?-17 voturi. Impotrivă?- Nu sunt. Abțineri?-nu sunt

ORDINE DE ZI

1.Proiect de hotărâre privind aprobarea indicatorilor tehnico economici pentru obiectivul de investiții ” Reparații străzi Cuceu”.

D-na președinte Cadar Anamaria predă cuvântul d-lui primar.

dl. Primar - a fost finalizat proiectul tehnic de la ”Reparații străzi Cuceu”, proiect ce propune realizarea unui sistem rutier cu doua straturi de asfalt și fundația drumului cu strat de balastru și strat de piatră spartă.

Deasemenea se propune realizarea unor șanțuri triunghiulare din beton și modernizarea acostamentelor cu piatră spartă.Urmează procedura de licitație pentru contractarea executantului.

Dl. Sicora – de ce șanțuri triunghiulare ? Sunt greu de întreținut.

Dl. Primar – nu-i nevoie de șanțuri cu secțiune mare, luăm în calcul debitul de apă, dar și lățimea drumurilor.

Nefiind alte discuții se cere avizul comisiilor.

Avizele comisiilor economic si juridic sunt favorabile.Se supune la vot proiectul de hotărâre.

Se supune la vot. Cine este pentru? - 17 voturi.

Se aprobă în unanimitate H.C.L. nr.75/09.06.2022

2.Proiect de hotărâre privind aprobarea indicatorilor tehnico economici pentru obiectivul de investiții ”Reparații șanțuri Rona V”

În Rona, pe cinci străzi, în lungime de 1090 m, ne-am propus realizarea de șanțuri triunghiulare, rigole carosabile, rigole cu acostament din beton- în funcție de lățimea străzii, dar și modernizarea acostamentelor.

Valoarea lucrării este de cca 946.000 lei + TVA.

Dacă sunt întrebări, nelămuriri? Nu sunt.

D-na președinte cere avizul comisiilor de specialitate.

Avizele comisiilor economic și juridic sunt favorabile.

Se supune la vot proiectul de hotărâre.

Cine este pentru? - 17 voturi. împotrivă? - Nu sunt. Abţineri? – Nu sunt

Cu 17 voturi pentru a fost adoptat H.C.L. nr.76/09.06.2022

3. Proiect de hotărâre privind aprobarea indicatorilor tehnico economici pentru obiectivul de investiții: ”Reparații șanțuri DC 18A Husia”.

Dl. Primar – prin proiect am propus artera principală a satului Husia care este drum comunal DC 18A și este propusă la modernizare, prin realizarea unor șanțuri triunghiulare betonate și refacerea acostamentelor cu un strat de 10 cm de piatră.

Valoarea lucrărilor este de 1.255.000+TVA. Lungimea arterei principală fiind de1330 ml.Important este să vină cineva la licitație să putem face lucrările.

Alte discuții nu sunt. D-na președinte cere avizul comisiilor.

Avizele comisiilor economic și juridic, social sunt favorabile.

Se supune la vot proiectul de hotărâre.

Cine este pentru? - 17 voturi. împotrivă? - Nu sunt. Abţineri? – Nu sunt

Cu 17 voturi pentru a fost adoptat H.C.L.nr. 77/09.06.2022

4.Proiect de hotărâre privind rectificarea bugetului pe trim.II anul 2022

Dl. Primar -pentru plata burselor la cele trei unități școlare, AJFP prin două adrese, a redus sumele defalcate din TVA in trim.III și IV și a majorat sumele in trim. II.

Nefiind întrebări d-na președinte cere avizul comisiilor.

Comisia economică și juridică acordă aviz favorabil. Cine este pentru? - 17 voturi. împotrivă? - Nu sunt. Abţineri? – Nu sunt .

Se supune la vot.

Cu 17 voturi pentru a fost adoptat proiectul de hotărâre.

Se aprobă HCL nr.78/09.06.2022

5.Proiect de hotărâre privind actualizarea indicatorilor tehnico-economici pentru proiectul ”Reabilitarea și Modernizarea străzilor Nuferilor și Stadionului din Jibou, județul Sălaj.

dl.primar -

Dl. Primar : În lipsa ofertanților la procedura de achiziție privind proiectarea și execuția lucrărilor pt. investiția respective, este necesară actualizarea indicatorilor tehnico-economici.

Apariția O.G. 64/2022 privind ajustarea prețurilor și a valorii devizelor generale, din cadrul proiectelor finanțate din fonduri externe neramburasbile, cele două străzi fac parte din axa 13, ne conduce la reactualizarea devizului general la 3.945.000 + TVA, comparativ cu valoarea adoptata prin HCL 125/2020 unde valoare era 2.433.000 +TVA, acesta este diferenta

dl. Pop Emanuel- la valori defalcate diferă suma inițială, luând în calcul cursul valutar.

dl. primar - de la proiectant am primit valorile menționate, nivelul indicatorilor este bine calculat.

Menționează că în 2017 nivelul indicatorilor era aprox 2.000.000 lei, în 2018 a mai crescut valoarea acestora, în anul 2020 prin OUG 114 suma acestora a ajuns la 2.433.000

Nefiind alte discuții d-na președinte cere avizul comisiilor.

Comisiile economic, juridic și social acordă aviz favorabil.

Se supune la vot,Cine este pentru ? 17 voturi pentru.

Se aprobă HCL nr.79/09.06.2022

6. Proiect de hotărâre privind completarea HCL nr. 35/2019 prin care a fost modificat art.1 din HCL nr. 60/2018 pentru aprobarea solicitării de trecere a unor terenuri situate în orașul Jibou din domeniul public al Statului Român și administrarea Ministerului Transporturilor, concesionate Companiei Naționale de Căi ferate CFR SA, în domeniul public al orașului Jibou și administrarea Consiliului local Jibou.

dl.primar – în februarie 2022, Ministerul Transporturilor și Infrastructurii ne solicită modificarea HCL 35/2019 în sensul precizării investițiilor care se vor face, pe fiecare lot în parte. Demersurile sunt începute din 2017.

A fost întocmit și un raport de evaluare pe fiecare imobil, cu valoarea de piață a terenului și construcțiilor.

dl. Pop Emanuel- ce se întâmplă dacă nu se realizează lucrarea ?

d-na secretar –dacă nu se realizează investiția, bunul se întoarce la vechiul proprietar, conform legii.

Se cere avizul comisiilor de specialitate.

Avizele comisiilor economic, juridic și social sunt favorabile.

Se supune la vot proiectul de hotărâre. Cine este pentru? - 17 voturi. împotrivă? - Nu sunt. Abţineri? – Nu sunt

Cu 17 voturi pentru a fost adoptat HCL nr.80/09.06.2022

7. Proiect de hotărâre privind completarea HCL nr. 152/2019 prin care a fost modificată HCL nr. 113/2019, pentru aprobarea solicitării transmiterii unui imobil din domeniul public al orașului Jibou și administrarea Spitalului Clinic CFR Cluj Napoca, în domeniul public al orașului Jibou și administrarea Consiliului local Jibou.

Dl.primar- prin HCL 152/2019 s-a aprobat solicitarea transmiterii unui imobil din domeniul public al statului și administrarea Spitalului CFR Cluj Napoca în domeniul public al UAT oraș Jibou.

Ministerul Transporturilor și Infrastructurii ne solicită modificarea acestei hotărâri prin precizarea investițiilor și a sumelor de finanțare.

În timpul ședinței dl. Primar face unele precizări privind valoarea construcției, ea fiind evaluat la 205.100 lei(de către SC ALBEV GLOBAL EPI SRL- EVALUATOR AUTORIZAT) și nu 79.100 lei cât s-a notat în raportul de specialitate. Menționează că valoarea terenului rămâne la 79.100 lei. Roagă ca aceste valori să fie considerate corecte.

Se cere avizul comisiilor.

Toate cele trei comisii acordă aviz favorabil

d-na președinte supune la vot proiectul de hotărâre cu precizările făcute de către dl. Primar.

Se aprobă în unanimitate. Cu 17 voturi pentru se aprobă HCL nr.81/09.06.2022

8. Proiect de hotărâre privind inițierea demersurilor de elaborare a documentației de urbanism Plan Urbanistic Zonal -PUZ, Zona Pășune Cuceu, înscris în CF 55018 Jibou și Regulamentul local aferent acestuia.

dl. primar- terenul de aproximativ 92 ha, situat în extravilanul localității Cuceu, este proprietatea privată a orașului Jibou. Din cele 92 ha, pe o suprafață de 6o ha există contracte de închiriere cu crescătorii de animale care expiră in 2023, iar doua contracte expiră în 2024.

Prin realizarea acestui PUZ se reglementează printre altele și modul de utilizare a terenului precum și dezvoltarea infrastructurii edilitare și statutul juridic.

Pe acelasi principiu, pe care s-a realizat parcul industrial din Jibou, încurajarea investițiilor mari, creerea de locuri de muncă și nu în ultimul rând creșterea semnificativă a veniturilor la bugetul local (azi încasăm aprox. 1000 euro/an pentru 60 ha, iar prin concesionare ar fi o creștere la aproximativ 100.000 euro/an).

Investiția dacă s-ar realiza ar fi de câteva zeci de milioane de euro.

Azi când vă propunem inițierea demersurilor pentru PUZ, avem o scrisoare de intenție în vederea construirii unui parc fotovoltaic.

Nefiind alte întrebări d-na președinte cere avizul comisiilor de specialitate.

Avizele comisiilor economic, juridic și social sunt favorabile.

Se supune la vot proiectul de hotărâre.

Cine este pentru? 17 voturi Abțineri? Împotrivă?

S-a adoptat cu 17 voturi pentru HCL nr.82/09.06.2022

Puncte completare pe ordinea de zi:

9.Proiect de hotărâre privind propunerea de atestare a apartanenței la domeniul privat a unor imobile, terenuri intravilan și extravilan.

dl.primar : în urma măsurătorilor topo-cadastrale s-au identificat trei terenuri aparținând statului roman, în suprafețe de 3863 mp situat între canal, stația electrică 110, dig și drumul DJ 1H, al doilea teren în suprafață de 568 mp situat între două proprietăți private, canal și dig, iar al treilea teren în suprafață de 990 mp, situat între stația electrică, canal drum și drum DN 1H.

Propun spre aprobare trecerea acestor terenuri de pe statul român în domeniul privat al UAT oraș Jibou , conform planurilor de amplasament și delimitare a imobilelor.

Se cere avizul comisiilor de specialitate. Comisia economică și juridică emite aviz favorabil.

Se supune la vot proiectul de hotărâre.

Cine este pentru? Abțineri? Împotrivă? 17 voturi pentru.

S-a adoptat HCL nr.83/09.06.2022

10. Proiect de hotărâre privind darea în folosință gratuită pe perioada determinată către Inspectoratul de Poliție Județean Sălaj-Poliția orașului Jibou a unui imobil situat în Parc Industrial, nr.7, localitatea Jibou.

dl. primar -imobilul în care funcționează Poliția orașului Jibou, intră într-un proiect de reabilitare, iar Inspectoratul de Poliție Județean solicită atribuirea unui imobil cu titlu gratuit în care să-și desfășoare activitatea pe timpul lucrărilor de intervenție asupra clădirii.

Având în vedere cadrul legal, art. 129 și art.108 din OUG 57/2017 aliniatul ”d”,bunul ce apaține domeniului public poate fi dat în folosință gratuită instituțiilor de utilitate publică. Deținem două immobile in Parcul Industrial, unul dintre aceste imobile îl putem preda cu titlu gratuit poliției orașului Jibou.

dl. Pop Emanuel – pe ce perioadă ?

D-na secretar și dl. Primar – pe 5 ani de zile.

Dl. Primar- dânșii doresc executarea lucrărilor într-un an de zile, atât lor și cetățenilor le va fi incomod cu această locație.

dl. Csatlos – se mută și evidența persoanelor?

dl. primar -da.

Nemaifiind întrebări d-na președinte cere avizul comisiilor de specialitate.

Se acordă aviz favorabil.

Se supune la vot proiectul de hotărâre. Pentru? 17 voturi, Împotrivă? -, Abținere ? -

Se aprobă cu 17 voturi pentru HCL nr.84/09.06.2022

11. Proiect de hotărâre privind modificarea HCL nr. 43/29.03.2022 privind predarea către Ministerul Dezvoltării Lucrărilor Publice și Administratiei prin Compania Naționala de Investiții CNI, a amplasamentului și asigurarea condițiilor în vederea executării obiectivului de investiții-Construire creșă mică în orașul Jibou, jud. Sălaj, proiect TIP.

DL. Primar- HCL nr.43/2022 se schimbă doar la formă, nu la conținut. În martie anul acesta s-a făcut predarea de amplasament către CNI, la art.1 ni se cere **predarea** catre Ministerul Dezvoltării Lucrărilor Publice și Administratiei prin CNI, **pe bază de protocol**, a amplasamentului și asigurarea condițiilor în vederea executării obiectivului de investiții PROIECT TIP, construire creșă mică în orașul Jibou.

art.6 va fi eliminat, nu este necesar ca primarul să fie abilitat deoarece contractul se încheie între CNI și executant.

Nemaifiind alte discuții d-na președinte cere avizul comisiilor de specialitate.

Se acordă acordă aviz favorabil din partea comisiei economice, aviz favorabil din partea comisiei juridice și aviz favorabil din partea comisie sociale.

Se supune la vot proiectul de hotărâre,. Pentru 17 voturi, împotriva? – abțineri ? -

S-a adoptat H.C.L. nr. 85/09.06.2022.

12. Proiect de hotărâre privind inițierea demersurilor de elaborare a documentației de urbanism Plan Urbanistic Zonal-PUZ pentru reglementare zona de instituții și servicii în zona străzii Ronei.

dl. primar-așa cum am zis în proiectul anterior,când am predat amplasamentul am predat și terenul, condiția CNI este ca terenul transmis să aibă în PUG regimul de zonă în care se pot construi unități de învățământ.

În prezent zona este reglementată pentru construcția de locuințe individuale.

Este necesar elaborare unui PUZ pentru reglementarea zone, în zona de instituții și servicii.

Nefiind întrebări d-na președinte cere avizul comisiilor de specialitate.

Se acordă aviz favorabil din partea celor trei comisii de specialitate.

Se supune la vot proiectul de hotărâre.

Cine este pentru ? Abțineri ?Împotrivă ?17 voturi pentru

S-a adoptat HCL nr. 86/09.06.2022

D-na presedinte de ședință constată ca punctele de pe ordinea de zi s-au epuizat si declară ședința inchisă.

PREȘEDINTE DE ȘEDINȚĂ CONTRASEMNEAZĂ

CADAR ANAMARIA SECRETAR GENERAL, OPRIS MARIA